Nuusbrief: November 2018 | PEN Afrikaans
Home » Nuus » Nuusbrief » Nuusbrief: November 2018
Nuusbrief: November 2018
In 'n bydrae op LitNet bevestig Herman Wasserman dat dit 'n gevaarlike tyd is om 'n joernalis te wees. Gevaarligte flikker ook hier in Suid-Afrika, waar die organisasie Freedom House se klassifikasie van Suid-Afrika se vlak van mediavryheid afgeneem het van "vry" na "gedeeltelik vry". Wat Suid-Afrika betref, eindig die verslag tog op 'n positiewe noot.
Die ongelooflike onskuld van Dirkie Verwey deur Charl-Pierre Naudé is in 'n resensie beskryf as 'n "manjifieke prosadebuut" en 'n "knallend vermaaklike en slim boek". Die skrywer sal op 1 Desember met Louis Esterhuizen, digter, teksversorger en ook 'n PEN Afrikaans-lid, in gesprek wees. Ons hoop om jul daar te sien.
Die volgende sperdatum vir aansoeke by die PEN Afrikaans Vertaalfonds is 15 November. Buitelandse uitgewers kan tot dan aansoek doen vir befondsing om 'n boek wat oorspronklik in Afrikaans verskyn het, te vertaal met die oog daarop om dit uit te gee.